Document ID: /roh_data/filtered/fineweb-2-filterrobots_roh.jsonl.gz/47318

Il project «La Diagonela» era vegnì preschentà l’avust 2019 a la populaziun. En sasez era prevesì da preschentar la dumonda per in credit da planisaziun en occasiun da la radunanza communala da Schlarigna l’avrigl. Causa il coronavirus è quella vegnida stritgada.
Betg star saldà
Per betg impedir ch’il project «La Diagonela» sa retardia, ha la suprastanza communala decidì da suttametter ina dumonda da credit da 1,5 milliuns francs als Schlarignots a l’urna. Sbaglià fiss uss numnadamain da bloccar e sistir investiziuns planisadas tras il maun public, uschia il president communal, Christian Brantschen.
Ina zona d’inscunter
Ils puncts impurtants dal project «La Diagonela» aveva la vischnanca da Schlarigna gia preschentà l’avust 2019 a la populaziun. Sper ina cuntrada en furma da parc è er prevesida ina garascha da parcar sutterana.
La votaziun a l’urna ha lieu ils 20 e 21 da zercladur 2020.